เมนส์มาแค่ 2 วันกระปริบกระปรอยมีอาการวิงเวียนศรีษะ คลื่นไส้ คัดตึงเต้านม หัวนมคล้ำและใหญ่ขึ้น ปวดหลัง มีโอกาสท้องไหมคะ
สวัสดีค่ะ ประจำเดือนปกตินั้นควรจะมาทุกเดือน ห่าง 22-35 วันจากรอบก่อน มาแต่ละครั้งประมาณ 3-7 วันแล้วหยุดสนิท ไม่มีออกผิดปกติระหว่างรอบเดือนอีกการที่มากระปริดกระปรอยดังกล่าวมานั้น คือถ้าหยุดไปแล้ว หายไปซักพัก มาใหม่ อันนี้อาจจะไม่ใช่เลือดประจำเดือน แต่เป็นเลือดออกผิดปกติจากสาเหตุต่างๆเช่น ผลข้างเคียงจากการใช้ยาคุมฉุกเฉิน ภาวะแทรกซ้อนจากการตั้งครรภ์ เลือดตามหลังการปฏิสนธิ การติดเชื้อที่ปากมดลูกหรือมดลูก การมีเนื้องอกที่มดลูกหรือปากมดลูก อวัยวะภายในอุ้งเชิงกรานอักเสบ เป็นต้นโอกาสตั้งครรภ์อาจมีได้ ถ้ามีเลือดออกผิดปกติ คือเป็นภาวะแทรกซ้อนของการตั้งครรภ์ ควรซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หรือไปยืนยันผลที่รพอีกครั้ง ถ้าให้ผลลบ แตยังมีเลือดออกผิดปกติต่อเนื่อง